google/wiki40b huggingface dataset:
Heimaey stavkirke

Heimaey stavkirke er en stavkirke som ligger på Heimaey i Vestmannaeyjar på Island.
Kirken stod ferdig 30. juli 2000, og var en gave fra Norge til Island i forbindelse med tusenårsjubileet for den første kirken som ble bygd på Island av Olav Tryggvason i år 1000.
Den eldste, kjente kirken på Island var en stolpekirke og ikke en stavkirke. Den ble bygd nord i havnen av Hjalte og Gissur, to av Olav Tryggvasons menn. Denne kirken finnes ikke lenger, på samme måte som mange andre kirker fra samme periode. Noen av disse skal ha vært større enn de kirkene som finnes i Norge i dag. 
Holtålen stavkirke fra 1170 ble brukt som modell for kirken, denne står nå på Trøndelag Folkemuseum på Sverresborg i Trondheim. 
Heimaey stavkirke ble bygd i Lom i Norge, deretter fraktet med båt til Island og bygd opp igjen der. Den har en rekonstruksjon av et maleri fra middelalderen, og originalen henger i dag i Nidarosdomen, men sies å ha vært i nettopp den kirken stavkirken er bygd etter.
Zhenping (Ankang)

Zhenping (kinesisk: 镇坪县; pinyin: Zhènpíng Xiàn) er et fylke i provinsen Shaanxi i Folkerepublikken Kina. Det er underlagt prefekturet Ankang.
Fylket hadde 57 037 innbyggere i 1999.
Eógan II av Strathclyde

Eógan II av Strathclyde, også kjent som Owen den skallete fra hans latinavledede tilnavn Eugenius Calvus, på moderne gælisk Eòghann, og moderne walisisk Owain, var en konge over Kongedømmet Strathclyde, en region i dagens Skottland for en tid tidlig på 1000-tallet.
Eógan var til stede, i henhold til Symeon av Durham, i slaget ved Carham i 1018. Det er ingen direkte bevis på han døde i slaget, men De walisiske annaler opptegner at en «Eugein sønn av Dumnagual» døde 82 år før 1097, det vil egentlig si år 1015. Ingenting annet er sagt om denne personen, men er likevel antatt å være Eógan II av Strathclyde, og at opptegnelsen er feilaktig oppført for 1018 for å kunne få Eógans død til å stemme overens med slaget ved Carham.
Eógans påståtte død ved Carham i 1018 er blitt sett på som slutten på kongedømmet Strathclyde, og at det er av den grunn at Eógan er den mest kjente av alle konger fra Strathclyde. Imidlertid har nyere forskning vist at dette har synet har mangler, og at feilkilden ligger hos kronikøren John av Fordun og at kongedømmet Strathclyde faktisk overlevde fram til regime til kong David I av Skottland som overtok den skotske kronen i 1124.
Den nest best kjente konge av Strathclyde, er Máel Coluim II av Strathclyde (anglifisert til Malcolm II av Strathclyde).
Philippe Bergeroo

Landslaget

Han deltok i flere internasjonale turneringer for Frankrike. Han ble europamester i fotball i 1984.
Lana (elv)

Lana er en elv i det vestlige Albania som har en lengde på 29 kilometer, hvorav 8,6 kilometer ligger innenfor grensene til Tirana kommune.
Elva har sine kilder i fjellene øst for hovedstaden Tirana og det er den eneste som renner gjennom hele byen, før den munner ut i elva Tirana ved byen Bërxullë.
Tidligere var vannet i elven rent, mens den nå for det meste består av avløpsvann. Tidligere var det også flere boliger/bygninger langs elvebredden. Disse ble revet ned og erstattet av områder med gress og trær. Fiskene som tidligere levde i elven har forsvunnet på grunn av forurensningen.
Céline Dion

Tidlig karriere

Dion ble født i Charlemagne, Quebec, nordøst for Montreal. Hun ble oppvokst i en romersk-katolsk familie, dog fattig, men lykkelig hjem i Charlemagne.  Musikken hadde alltid vært en stor del av familien Dion, og hun ble oppkalt etter sangen "Céline", som den franske sangeren Hugues Aufray hadde utgitt to år før hennes egen fødsel. Den 13. august 1973, i en alder av fem år, gjorde den unge Céline sitt første offentlige opptreden ved broren Michels bryllup, hvor hun utførte Christine Charbonneaus sang "Du fil des aiguilles et du coton".

I Norge

Celine Dion har gjort stor suksess i Norge. Hun har 6 album som nådde 1.plass. Disse er The Colour of My Love, Falling Into you, Lets Talk about Love, These are special Times, All The Way... A Decade of Songs og A new Day Has Come. Og 11 album totalt på topp 40.
Ophtalmibidion

Utseende

Middelsstore, lange og tynne, blanke, lysbrunlige til svarte trebukker men gulaktige tegninger på dekkvingene. Antennene er betydelig lengre enn kroppen. Pronotum er mye lengre enn bredt, litt ujevnt sylindrisk. Dekkvingene er smale og jevnbrede, rundede i spissen. Beina er forholdsvis lange og slanke.

Utbredelse

Slekten er utbredt i Brasil, Paraguay, Argentina, Peru og Bolivia.
Levanger Boligbyggelag

Levanger Boligbyggelag ble startet 13. januar 1971 og var et boligbyggelag som opererte i Levanger i Nord-Trøndelag. I 2010 fusjonerte laget med Innherred Boligbyggelag.
Boligbyggelaget hadde vel 1 200 medlemmer og forvaltet 838 boliger i 48 borettslag, sameier og andre selskap.
Levanger Boligbyggelag var en del av Norske Boligbyggelags Landsforbund (NBBL).
Paul Poupard

Bakgrunn

Paul Poupard var bondesønn. Han studerte ved universitetene i Angers og Paris.

Prest

Han ble presteviet av biskop Stanislas Courne i 1954, og fortsatte med fordypningsstudier i Paris som innbragte ham doktorgrader i teologi og historie med en avhandling om forholdet mellom fornuft og tro og forholdet mellom Kirke og stat. Han var en profilert skribent og ga ut mange bøker.
I 1959 ble han tilknyttet Vatikanet og begynte å arbeide i den franske seksjon i Statssekretariatet. I 1972 ble han rektor for Institut Catholique de Paris (til 1980).

Biskop

I 1979 ble han hjelpebiskop i Paris, men allerede i 1980 ble hangjort til titularerkebiskop og kalt til Roma der han ble  pro-president for Det pavelige sekretariat for ikke-troende. I 1982 ble han også tilknyttet  det nyopprettede pavelige råd for kulturen.
Poupard var interessert i forholdet mellom tro og viten, kirke og stat, og religion og vitenskap fra tidslig av, og dette engasjerte ham det meste av hans liv. Han forsket og skrev om disse emner, og noen av hans skrifter er blitt oversatt fra fransk til mange språk; til arabisk, bulgarsk, kinesisk, kroatisk, engelsk, tysk, ungarsk, italiensk, japansk, koreansk, portugisisk, russisk og spansk.

Kardinal

I 1985 ble han kreert til kardinal. i 1988 ble han president for Det pavelige råd for kulturen. Det pavelige råd for dialog med ikke-troende ble i 1993 innlemmet i Det pavelige råd for kulturen av pave Johannes Paul II, og Poupard fortsatte som president til han gikk av, 77 år gammel, 3. september 2007 .
Maja Jakobsen

Klubb

Hun har tidligere spilt for Storhamar, Gjøvik og Byåsen.

Landslag

Jakobsen fikk 31 kamper og scoret 114 mål for Norges juniorlandslag mellom 16. oktober 2008 og 31. juli 2010, og har gullmedalje fra både Junior-EM og Junior-VM.
5. oktober 2012 debuterte hun for det norske A-landslaget mot Russland.

Privatliv

Jakobsen er samboer med fotballspilleren Eldar Hadžimehmedović og paret venter barn i juli 2019.
Anders Fogh Rasmussens andre regjering

Anders Fogh Rasmussens andre regjering var Danmarks regjering fra 18. februar 2005 til 23. november 2007. Regjeringen utgikk fra Venstre og Det Konservative Folkeparti, med støtte fra Dansk Folkeparti, og satt mellom folketingsvalgene i 2005 og 2007.
Allyl

Allyl gruppe er alken hydrokarbon gruppe med formelen H₂C=CH-CH₂-. Den består av en vinyl gruppe, CH₂=CH-, bundet til en metylen -CH₂. For eksempel har allylalkohol strukturen H₂C=CH-CH₂OH. Forbindelser som inneholder allylgruppen, kalles ofte allylisk.
Allylkarboner er sp³ hybridisert; vinylkarboner er sp² hybridisert.
The site of the saturated arbonatomet, hvor vinylgruppen attaches, kalles allylposisjon. En gruppe, slik som -OH, bundet i en allylisk posisjon kalles også ofte allylisk. Eksempler på enkle allylforbindelser er allylklorid og allylalkohol.
Substituerte versjoner av det over nevnte, slik som trans-but-2-en-1-yl eller krotyl gruppe (CH₃CH=CH-CH₂-) kan også kalles allylgrupper.
Allyliske metylengrupper er svært reaktive som f. eks. allylisk oksidasjon, enereaksjon og Trost asymmetrisk allylisk alkylering.
Servoskudd

Servoskudd er en popgruppe fra Oslo med norske tekster. Bandet debuterte i 2007 med «EP» utgitt på sitt eget selskap IKoN.
Albumet «Underskudd» kom i 2008 og har solgt 15 000 (2009). Denne platen inkluderer hits som «Ny Emballasje», «Servoskudd» og «Katapult». Bandet oppnådde blant annet å bli «Ukas urørt» i P3
Nytt album, "Cirkel" ute mai 2010.
Yuexi (Anqing)

Yuexi (kinesisk: 岳西县; pinyin: Yuèxī Xiàn) er et fylke i Anhui i Folkerepublikken Kina. Det er del av byprefekturet Anqing.
Befolkningen var på 400 870 innbyggere i 1999.

Samferdsel

Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Kinas riksvei 318, en av Folkerepublikken Kinas lengste hovedveier, løper også gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Weishu

Weishu (tradisjonell kinesisk: 魏書, forenklet kinesisk: 魏书, pinyin: Wèishū) er et av de såkalte 24 historieverk i kinesisk historiografisk historie. Det er den offisielle historiekrøniken for Det nordlige Weidynasti og Det østlige Weidynasti under perioden Sør- og Norddynastiene i Kinas historie, forfattet av Wei Shou på den keiserlige regerings oppdrag mellom 551 og 554.
Verket bestod opprinnelig av 114 bind, men de fleste er gått tapt. Noen av de kapitler som finnes bevarte er i virkeligheten gjenskapte versjoner fra 700-tallet.
Weishu skjønnmaler kraftig dynastiene den beskriver, og fikk tidlig kritikk for å være uhistorisk.
Deltorhinum armatum

Utseende

Middelsstore (ca. 8 millimeter), høyt hvelvede, blankt svarte skarabider. Hodet er bredt skovlformet med fremstrakt "snute", nærmest trekantet sett ovenfra. Dekkvingene har fine punktstriper. Oversiden er tilsynelatende uten hår.
Beina er kraftige, leggene (tibiae) nærmest trekantede, på forbeina med tre butte tenner. Føttene (tarsi) er ganske små og mangler helt på forbeina.

Levevis

Nesten ingenting er kjent om biologien til disse billene, som tilsynelatende er ganske sjeldne. De aller fleste kjent eksemplarene er fanget i kollisjonsfeller for flygende insekter, dette viser at de er aktive flygere.

Utbredelse

Arten er utbredt i Sør-Amerika.
Avanserte slanger

Beskrivelse

Gruppen kjennetegnes ved at det ikke finnes spor etter verken bekkenbeltet, eller coronoidbeinet i underkjeven. Det er bare høyre lunge som fungerer.
Alle giftige slanger tilhører gruppen med avanserte slanger. Slangene i denne gruppen dreper stort sett byttet med gift, eller svelger det levende.

Taksonomi

De avanserte slangene deles i to undergrupper: vorteslanger og Colubroidea. Den sistnevnte gruppen deles her i fire familier, men systematikken varierer mye. Ofte regnes havslanger (Hydrophidae) og gruveslanger (Crotalidae) som egne familier.
De fleste artene i Colubroidea tilhører snokene, men denne store familien er parafyletisk, og vil nok bli splittet opp i fremtiden.
Typisk for Colubroidea er de store bukskjellene, og det spesielle arrangementet av skjellene på hodet. Giftige snoker har giftennene bak i munnen. Hos jordviperne varierer plasseringen av gifttennene, mens giftsnoker og hoggormfamilien har gifttenner framme i munnen.
Wai

Wai (thai: ไหว้) er en tradisjonell og vanlig hilsemåte i Thailand. Den fins i flere varianter, og består gjerne av et lite bukk, samtidig som håndflatene trykkes sammen på en bønnelignende måte. Den brukes både til hilsen, takk og unnskyldning. Det gjelder regler for hvordan og om et wai skal utføres og besvares, basert på sosial status. Jo høyere hendene holdes i forhold til ansiktet, og jo dypere bukket er, jo mer respekt viser personen som utfører et wai.
I mindre formelle sammenhenger er det ikke nødvendig å bruke begge hendene i et wai: Dersom den ene hånden er opptatt, f.eks. fordi man holder en kaffekopp, er det akseptabelt å utføre wai-et med kun en hånd.
Wai-hilsenen ligner på den indiske namaste- og den kambodsjanske sampeah-hilsenen.
Rue de Bagnolet

Rue de Bagnolet er en gate i 20. arrondissement i Paris.
Den har sitt navn etter kommunen Bagnolet. Den var hovedferdselsåren gjennom kommunen Charonne før den ble innlemmet i Paris ved lov av 16. juni 1859. Den har siden 1859 markert grensen mellom quartier de Charonne i sør og kvarterene Père-Lachaise og Saint-Fargeau i nord.
Cortodera femorata

Utseende

En liten til middelsstor (7-11 mm), sjokoladebrun trebukk. Et godt kjennetegn på denne arten er at de innerste delene av de ellers mørke antennene og beina er lyst gulbrune. Hodet er bredt og firkantet, pronotum er jevnt rundet og hvelvet med spisse bakhjørner. Dekkvingene er tett og fint punkteret, noe blanke, med et søkk i midten ved roten. De har markerte, rettvinklede skuldre og er parallellsidige mesteparten av lengden.

Levevis

Ulikt de fleste andre trebukker utvikler ikke larvene seg inne i døde trær, men derimot i strølaget på marken. De spiser trolig hovedsakelig råtnende kongler, og kan finnes under gran- og furutrær. Det ser ut til å være viktig at soppen barnålsopp (Micromphale perforans) vokser på stedet. Larveutviklingen tar to år.

Utbredelse

Arten er utbredt i sentrale deler av Europa, men ikke de vestligste delene. I Norge er den meget lokal, og er funnet ved Oslo, i Hallingdal, ved Tafjord på Sunnmøre og i Sør-Trøndelag. Arten fører et ganske skjult levesett og det er sannsynlig at den kan være noe oversett.
Sommerfugleffekten

Sommerfugleffekten betegner den store sensitiviteten for små endringer i startbetingelsene i kaotiske systemer; deterministiske, ikke-lineære dynamiske systemer. Små variasjoner i startbetingelsene kan forårsake store variasjoner i systemets oppførsel på lang sikt. Slik sensitiv avhengighet kan imidlertid også finnes i ikke-kaotiske systemer; ta for eksempel en ball som plasseres på toppen av et fjell. Avhengig av små variasjoner i plasseringen, ender den opp med å rulle ned i et av mange mulige dalfører.
Praktiske konsekvenser av sommerfugleffekten, er at komplekse systemer som været blir vanskelig å forutse utover en bestemt tidsperiode (omtrent en uke når det gjelder vær). Dette er fordi når man lager en modell for å simulere et system, er man nødt til å utelate noe informasjon om startbetingelsene. For eksempel ville det være umulig å ta hensyn til vinden fra alle sommerfuglers vinger når man skal simulere et værsystem. Når det gjelder kaotiske systemer, vil slike små avvik mellom virkeligheten og modellen øke og få større og større betydning ettersom simuleringen skrider frem.
Begrepet oppsto i 1972, og ble første gang brukt i forbindelse med meteorologen Edward Lorenz' arbeid. For å spare tid ved gjentagende simuleringer startet han midt i den opprinnelige simulering og reduserte sifferet 0,506127 til 0,506. Han antok at han ville få en kurve som ikke avvek mye fra den første. Resultatet ble derimot helt annerledes. Denne erfaringen ble kalt "sommerfugeleffekten" og utviklet senere til hva vi i dag kaller "kaosteori". Denne baserer seg på at negative tilbakemeldingsløyfer vil være utsatt for både positive og negative tilbakemeldinger og derved være stabile og ustabile på samme tid. Ingen av de krefter som påvirker systemet kan utelukkes og det vil oppstå "begrenset ustabilitet". Naturen er full av slike begrensede ustabile fenomener. Menneskelige samhandlinger (sosiale fenomener) er også stabile og ustabile (kan og kan ikke forutsis) på samme tid og er derfor ikke troverdig å kunne forutsi. Ustabile fenomener er pr definisjon u-systemiske da de ikke tilfredsstiller krav til å være et system (se "systemteori" Peter Senge "De fem disipliner").
Wilhelm Christian Holst

Familie, yrke og verv

Han vokste opp på Vestre Stiklestad (prestegården) som sønn av kaptein, gårdbruker og ordfører i Verdal Christian Munch von Holst og hustru Dorothea Jensine Bolle. Han slektet på offiserer og godseiere; farfaren var godseier Theodorus Bergmann Holst på Røros, og morfaren var rittmester Johan Christian Bolle. Han fikk slektsnavnet Wessel etter sin mormor Karen Catharina Wessel.
Han var kaptein og sjef for Snåsenske kompani i Nordenfjelske skiløperbataljon. Han fikk skjøte på Vestre Stiklestad i 1847, og ble regnet som en foregangsmann i jordbruket i Verdal. I 1860- og 1870-årene, en tid med mange vei- og broanlegg, var han også amtsveimester i Nordre Trondhjems amt (Nord-Trøndelag). Han var ordfører i Verdal 1864–1871.
Han giftet seg i 1842 med Sofie Amalie Schmidt, datter av kjøpmann i Trondhjem og eidsvollsmann Peter Schmidt. De fikk sønnen Peter Holst og datteren Christiane (Jane) Antonie (gift med forvalter Lund ved Sundnes bruk og brenneri). Gusta Rygh skriver i sine eridringer om Holst og hans hustru, som var omgangsvenner og naboer av hennes foreldre, lensmann og stortingsmann Peder Strand Rygh og Marie (født Bentsen) på Haug, at:
«ved ham var det ikke noe særlig merkelig [i betydningen «interessant», anm.] i noe henseende. Hans frue … var bygdens grande dame, og deres hjem var ansett som for å være bygdens fine hus. De levde meget selskapelig, og vi var budt dit både ved større og mindre anledninger».
Wilhelm Christian Holst døde i 1887 etter lengre tids magekreftsykdom.

Utmerkelser

Han ble i 1887 utnevnt til ridder av St. Olavs Orden «for militær fortjeneste samt for nidkjær utførelse av offentlige verv», og til ridder av den svenske Vasaordenen.
Civic United Front

Historie

CUF blei stifta 28. mai 1992 ved sammenslåinga av to bevegelser – KAMAHURU, ei pressgruppe for demokratisering av Zanzibar, og Civic Movement, en menneskerettsorganisasjon basert på fastlandet.
Mange CUF-ledere var tidligere støttespillere for det regjerende partiet Chama cha Mapinduzi (CCM); noen av dem hadde blitt utvist på grunn av uenigheter om partiets og regjeringas politikk. Partiet fikk full anerkjennelse 21. januar 1993.
La Flèche Wallonne 2009

La Flèche Wallonne 2009 var den 73. utgaven av La Flèche Wallonne. Rittet ble arrangert 22. april 2009, og gikk over 195,5 km mellom Charleroi og Huy i Belgia.
Det delok 25 lag i rittet; alle ProTour-lagene med unntak av Fuji-Servetto, samt de profesjonelle kontinentallagene Agritubel, Barloworld, Cervélo TestTeam, Skil-Shimano, Vacansoleil, Topsport Vlaanderen-Mercator, Landbouwkrediet-Colnago og Serramenti PVC Diquigiovanni.
Davide Rebellin tok sin tredje seier i rittet.
Lampeåndens barn

Lampeåndens barn er en serie fantasiromaner for eldre barn, ungdommer og voksne skrevet av den britiske forfatteren P. B. Kerr.
Bøkene forteller historien om tvillingene John og Philippa som oppdager at de er djinn og må lære å leve i djinnenes verden. Historien har en rekke temaer som familie, eventyr og lojalitet.
Filmrettighetene holdes av Paramount Pictures.
Naval Station Mayport

Naval Station Mayport er en orlogsstasjon for den amerikanske marinen i Jacksonville i Florida. Basen har også en 2400 m lang flystripe som har IATA-koden NRB.
Lorik Cana

Klubbkarriere

Da han var 16 år ble han invitert over til Arsenal FC for prøvespill, men han ble ikke hentet inn fordi han ble nektet engelsk visum.

Sunderland

Cana byttet 24. juli 2009 klubb til Sunderland, hvor han skrev under på en fireårskontrakt som var verdt ca. 5 000 000 britiske pund. Han ble umiddelbart utnevnt til lagets kaptein av manager Steve Bruce, selv om Bruce senere uttalte at han ikke hadde utnevnt noen kaptein ennå. 15. august 2009 fikk Cana sin liga debut for Sunderland i 1-0 seieren over Bolton Wanderers.

Galatasaray

Cana sluttet seg til Galatasaray 8. juli 2010, for en overgangssum på rundt seks millioner britiske pund.

Lazio

Den 3. juli 2011 signerte Cana for italienske Serie A SS Lazio Lorik Cana blir klubbens fjerde signering av sommeren, etter anløp av Miroslav Klose, Senad Lulić og Abdoulay Konko. Claudio Lotito mener at Lorik Cana vil spille en stor rolle i Lazio. Cana spilte 84 kamper og scorte 4 mål.

FC Nantes

31. august 2015 skrev Cana under på en 2-årskontrakt med Ligue 1-klubben Nantes.

Privatliv

Lorik Cana er sønn av den pensjonerte fotballspilleren Agim Cana. Han er FN-ambassadør mot fattigdom. I et intervju uttalte han at arkeologi er en av hans største interesser, og at han planlegger å ta universitetsgrad i historie, for så å jobbe som arkeolog, etter at han legger opp sin fotballkarriere.
Fylkesvei 425

Fylkesvei 425 er en kort forbindelsesvei mellom europavei 39 og Sandane lufthamn, Anda i Gloppen kommune. Veien er 355 meter lang.
Frem til 2019 hadde veien betegnelsen fylkesvei 699.
Jorcks Passage

Jorcks Passage er en passasje med butikker som forbinder Vimmelskaftet på Strøget med Skindergade og Fiolstræde i København.
Den ble oppført i årene 1893–95 etter tegninger av arkitekten Vilhelm Dahlerup og er oppkalt etter sukkervarefabrikant og byggherre Carl Reinholdt Waldemar Jorck (1832–1902). Bygningen har fire etasjer med 11 fag mot Skindergade og 12 mot Vimmelskaftet. Selve passasjen er flankert av to rekker søyler med statuer av små barn ovenpå. På 3. etasje, som i dag befinner seg over glasstaket, skimtes veggmalerier. Gulvet er belagt med mosaikk. Over utgangen mot Skindergade ses en byste av byggherren.
Kjøbenhavns Telefon Aktieselskab (KTAS) holdt til her i årene 1896–1914. I samme eiendom startet den danske radiofoni i 1924 under navnet Kjøbenhavns Radio.
Den tysk–spanske traktaten (1899)

Den tysk–spanske traktaten av 1899 var en avtale mellom det tyske riket og kongedømmet Spania, der den sistnevnte solgte sine resterende stillehavsøyer til Tyskland for 25 millioner pesetas eller 17 millioner Mark.

Bakgrunn

Etter nederlaget i den spansk-amerikanske krigen i 1898, hvor Spania måtte avgi Filippinene og Guam til USA, hadde kongedømmet igjen omtrent 6000 øyer i Stillehavet som en rest av Spansk Østindia. Men øyene var små, tynt befolket, ikke så veldig produktive, og vanskelig å regjere etter tapet av det administrative senteret Manila, og ikke mulig å forsvare etter at hele den spanske flåten hadde gått tapt i 1898. Den spanske regjeringen besluttet derfor å selge dem. Tyskland satte den spanske regjeringen under press for å legge til rette for salget av øyene. 
Karolinene, Marianene, og Palau ble inkludert i traktaten som ble undertegnet 12. februar 1899 av den spanske statsministeren Francisco Silvela.
Mikrokode

En mikrokode er en kommandotolk som befinner seg mellom maskinvaren og arkitekturen til en datamaskin. Den gjør det mulig å implementere høyere nivås maskinkode-instruksjoner eller sekvenser av endelige tilstandsmaskiner innenfor digital informasjon. Mikrokode benyttes i mikroprosessorer, såvel som i mikrokontrollere, digitale signalprosessorer, kanal I/O, diskkontrollere, nettverkskort, nettverksprosessorer, grafikkprosessorer og annen maskinvare.
1950-årene

Artikkelen 1950-årene oppsummerer de viktigste hendelsene i 1950-årene. For mer detaljerte oversikter, se artiklene for hvert enkelt år.
Yörük

Yörük, også Yuruks eller Yorouks (tyrkisk:Yörük, gresk:Γιουρούκοι, bulgarsk:юруци, makedonsk:Јуруци) er er en tyrkisk folkegruppe, der noen av dem er fortsatt er nomader primært bor i fjellene i Anatolia og på Balkan-halvøya. Navnet kommer fra det tyrkiske verbet yürü- (yürümek i infinitiv), som betyr "å gå", der ordene yorouk eller Yuruk betyr "de som går".
Condom

Likt og ulikt

Siden byen har samme navn som det engelske ordet for kondom, kan det være verdt å merke seg at navnet på elven som renner gjennom byen, Baïse, uten tødler er et vulgært fransk uttrykk for seksuell omgang. På fransk heter derimot kondom préservatif. Et problem for byen er turister som tar med seg gateskilt.
En (feilaktig) etymologisk teori vil at det engelske ordet consom har forbindelse med denne byen, som en gang var under engelsk styre. Oppfinneren skulle da ha vært en engelskmann som av kong Karl II av England var blitt gitt adelstittelen jarlen av Condom. Teorien har hatt stort gjennomslag, men det har ikke latt seg påvise at en slik person eksisterte, og kondomet var blitt benyttet i over hundre år før kong Karl IIs tid.
Nordic 10000m Challenge 2014

Nordic 10000m Challenge 2014 var den 18. utgaven av Nordic 10000m Challenge. Det ble arrangert på Bislett stadion i Oslo i Norge 22. mai 2014.